**Bogatstvo**

Knjiga je bogatstvo. Ne materijalno, nego bogatstvo u kojem se može naći mašta, ideje, poruke iz kojih možemo izvući i naučiti životne lekciie. Pametan čovjek bio je onaj koji je knjigu izmislio.

Kad čitaš knjigu, ona ti sa sobom odnese svaku brigu. Ne čita se samo za lektiru ili za koju peticu više, već za bijeg od stvarnosti, ali i razvoj našeg vokabulara. Svatko bira što želi čitati i nitko mu to pravo ne može oduzeti. Postoje knjige raznih žanrova i svatko među njima može naći neki koji mu se sviđa.

Meni se sviđaju bajke Hansa Christiana Andersena: Ružno pače, Djevojčica sa šibicama i Palčica. Sviđaju mi se zato što ih čitam od kad sam bila mala i zato što imaju tužnih dijelova kakve druge bajke nemaju.

Volim knjigu držati u ruci, a ne onu elektroničku kao neki moji prijatelji. No, može li elektronička knjiga zamijeniti onu papirnatu? Naravno da ne može, ali bojim se da je to možda naša budućnost.

Ako ne želite čitati, nitko vas na to neće siliti, ali sigurno ćete kad-tad shvatiti koliko ste izgubili.

Petra Petek

1. razred